মানুষের জীবনে যখন অবিবাহিত অবস্থায় প্রেম আসে তখন তৃতীয় কোন পক্ষের আইনত কিছু আসে যায় না। মন এবং দেহ বিবাহিত হয় না, পরিচয়টা শুধু বিবাহিত হয়। (ক্ষয়িষ্ণু দেহেও মনটা সারা জীবন প্রেমিক থেকে যায়।) ফলে মানুষ যখন বিয়ে করে তখনো বিবাহবহির্ভূত প্রেমে-পড়ার সুযোগ থাকে এবং তৃতীয় একজনকে ক্ষতিগ্রস্থ করে ফেলার সম্ভাবনা দেখা দেয়। এবং এই পরিকল্পিত কিংবা আকস্মিক প্রেমেও মানুষের পশু এবং ঈশ্বর উভয় সত্তার অংশগ্রহণের সুযোগ থাকে। ব্যক্তিভেদে এই অংশগ্রহণে তারতম্য হয়।মানুষের পশুসত্তা বর্তমান যোগ্য এবং সহযোগী সঙ্গিটির প্রতি প্রতিশ্রুতিবদ্ধতার কথা ভুলিয়ে রাখে, আর ঈশ্বরসত্তা বর্তমান সঙ্গীর প্রতি দায়িত্বশীল থাকার প্রেরণা জোগায়।